Dopinaren+inguruko+nire+ikuspuntua

Gaur egun oso sartua dago dopina kirolean eta horretaz konturatzeko kirol-albisteak ikustea besterik ez dugu. Dopinaren inguruko lana egin ondoren ohartu naiz dopatzeak dakartzan ondorioez, eta nire iritziz, gorputzarentzat horren kaltegarria izanda ez litzateke dopina legeztatzearen edo ez legeztatzearen inguruko eztabaidarik edo zalantzarik izan beharko. Erantzuna ezezkoa izan beharko litzateke. Marihuana ez da legezkoa Euskal Herrian gorputzarentzat kaltegarria delako. Beraz, gauzak horrela izanda dopina ere ilegala izan beharko litzateke. Horrez gain, beste ikuspuntu bat ere badut; gizaki guztiok muga bat dugula, eta errendimendua handitzeko dopina erabiltzea ez dagoela ondo. Demagun, kirolari guztiak dopina kontsumitzen hasten direla. Denek kopuru jakin batean errendimendu hobea izango lukete, baina hala ere kirolari baten eta beste baten arteko aldeak berdina izaten jarraituko zuen, errendimendu okerrena zuenak kopuru batean hobetu duelako, baina besteak ere kopuru horretan hobetu du eta hobea izaten jarraitzen du. Horregatik, dopina gorputzarentzako alferrikako kaltea dela pentsatzen dut eta legeztatzea ez litzatekeela batere onuragarria gertatuko.